เย็นนี้คอนเสิร์ต Korat Move On ร่วมส่งพลังบวกมอบกำลังใจ เพื่อชาวโคราช
โคราช จัดฟรีคอนเสิร์ต Korat Move On ร่วมส่งพลังบวกและพลังใจผ่านเสียงเพลง ณ สวนอนุสรณ์สถานวีรชนโคราช เทศบาลนครนครราชสีมา มีศิลปินและวงดนตรีมาร่วมคับคั่ง รวมทั้ง พี่ตูน บอดี้สแลม ด้วย นครราชสีมา วันนี้(16 ก.พ. 2562) จ.นครราชสีมา มีกิจกรรมการแสดงคอนเสิร์ต Korat Move On ร่วมส่งพลังบวกและพลังใจผ่านเสียงเพลง ณ สวนอนุสรณ์สถานวีรชนโคราช หรือสวนอนุสรณ์สถานวีรกรรมท้าวสุรนารี เทศบาลนครนครราชสีมา ในช่วงเวลา 16.00-22.00 น. โดยมีการสร้างเวทีลักษณะเป็นรูปหัวใจมีผ้าสีขาว และป้ายสัญลักษณ์งานสีน้ำเงิน ซึ่งเวทีตั้งอยู่ริมสระคูเมืองภายในสวน เพื่อเป็นการเยียวยาด้วยเสียงเพลงและให้กำลังใจผู้ที่สูญเสีย ในเหตุการณ์กราดยิงมีผู้เสียชีวิต 29 ราย บาดเจ็บ 50 รายสำหรับศิลปินนักร้องชื่อดังจากการวิ่งภาคใต้สู่ภาคเหนือ โครงการก้าวคนละก้าว ตูน บอดี้สแลม ตามด้วย แบงค์แคช พลพล ลาบานูน ลุลา วี วิโอเลต วอเทียร์ สิงโต นำโชค Joeyboy SLPKISS Three Man Down Tilly Birds และ Whal & Dolphทั้งนี้ ตูน บอดี้แสลม เปิดเวทีร้องเพลงในเวลา 20.00 น. โดยทีมงานดำเนินการซักซ้อมวงดนตรี และซาวนด์เช็ก และการ์ด นำแผงเหล็กมาปิดกั้นช่วงรอบเวทีแน่นหนา โดยคาดว่าจะมีแฟนคลับของ พี่ตูน และแฟนคลับนักร้องระดับประเทศแต่ละคนมากันอย่างเนืองแน่น.
โคราช จัดฟรีคอนเสิร์ต Korat Move On ร่วมส่งพลังบวกและพลังใจผ่านเสียงเพลง ณ สวนอนุสรณ์สถานวีรชนโคราช เทศบาลนครนครราชสีมา มีศิลปินและวงดนตรีมาร่วมคับคั่ง รวมทั้ง พี่ตูน บอดี้สแลม ด้วย 
กราดยิงโคราช,Korat Move On,ฟรีคอนเสิร์ต,ตูน บอดี้สแลม,สวนอนุสรณ์สถานวีรชนโคราช,นครราชสีมา,เยียวยาจิตใจ,ข่าวทั่วไป